RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR IL-FOND TA’ GARANZIJA U L-ĠESTJONI TIEGĦU FL-2011 /* COM/2012/0399 final */





WERREJ 1........... Introduzzjoni................................................................................................................... 3 2........... Qagħda Finanzjarja tal-Fond fil-31 ta' Diċembru 2011.................................................... 3 2.1........ Flussi finanzjarji tal-Fond................................................................................................ 3 2.2........ Tranżazzjonijiet sinifikanti:............................................................................................... 6 2.3........ Tranżazzjoni sinifikanti wara d-data tar-rapport............................................................... 6 2.4........ Preżentazzjoni tal-kontijiet............................................................................................... 6 2.4.1..... Bażi tal-preparazzjoni..................................................................................................... 6 2.4.2..... Bidliet fit-tipi ta' politika ta' kontabilità............................................................................. 7 2.4.3..... Impatt tal-bidliet fil-politika ta’ kontabilità........................................................................ 6 2.4.4..... Rapport finanzjarju għall-Fond ta' qabel il-konsolidazzjoni fil-31 ta' Diċembru 2011......... 7 2.4.5..... Fond ta’ Garanzija: Karta tal-bilanċ ta’ qabel il-konsolidazzjoni....................................... 7 2.4.6..... Fond ta’ Garanzija: Kont tar-riżultat ekonomiku ta' qabel il-konsolidazzjoni...................... 9 3........... Pagamenti lill-fond jew minnu........................................................................................ 11 3.1........ Bażi legali għall-pagamenti lill-Fond mill-baġit ġenerali.................................................... 11 3.2........ Pagamenti lill-baġit ġenerali jew minnu matul is-sena finanzjarja...................................... 11 3.2.1..... Proviżjonament tal-Fond............................................................................................... 11 3.2.2..... Imgħax mill-investiment tal-assi likwidi tal-Fond............................................................. 11 3.2.2.1.. Politika ta’ investiment.................................................................................................. 11 3.2.2.2.. Prestazzjoni.................................................................................................................. 12 3.2.2.3.. Dħul mill-operazzjonijiet finanzjarji................................................................................. 13 3.2.2.4.. Spejjeż tal-operazzjonijiet finanzjarji.............................................................................. 13 4........... L-Obbligazzjonijiet tal-Fond......................................................................................... 13 4.1........ Pagamenti inadempjenti................................................................................................. 13 4.2........ Rimunerazzjoni tal-BEI................................................................................................. 14 RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR IL-FOND TA’ GARANZIJA U L-ĠESTJONI TIEGĦU FL-2011 1. Introduzzjoni Ir-Regolament tal-Kunsill (KE, Euratom) Nru 480/2009 tal-25 ta' Mejju 2009[1] (verżjoni kodifikata) stabbilixxa Fond ta' Garanzija għal azzjonijiet esterni (‘il-Fond’) sabiex fil-każijiet ta’ inadempjenza mill-benefiċjarji ta’ self mogħti jew garantit mill-Unjoni Ewropea, il-kredituri tal-Unjoni jkunu jistgħu jitħallsu. Skont l-Artikolu 7 tar-Regolament, il-Kummissjoni fdat il-ġestjoni finanzjarja tal-Fond lill-Bank Ewropew tal-Investiment (BEI) skont Ftehim iffirmat bejn il-Komunità u l-BEI fit-23 ta' Novembru 1994 fi Brussell u fil-25 ta' Novembru 1994 fil-Lussemburgu ('il-Ftehim’). Skont l-Artikolu 8(2) tal-Ftehim, sal-1 ta' Marzu ta' kull sena l-BEI għandu jibgħat lill-Kummissjoni rapport annwali dwar il-qagħda tal-Fond u l-ġestjoni tiegħu (‘Dikjarazzjoni tal-prestazzjoni finanzjarja’) u dikjarazzjoni finanzjarja għall-Fond għas-sena preċedenti (‘Dikjarazzjoni dwar il-qagħda finanzjarja tal-Fond’). Aktar dettalji tar-rapport li jkopri s-sena 2011 jinsabu fid-Dokument ta’ Ħidma tal-Persunal (Staff Working Document - SWD). Barra minn hekk, l-Artikolu 8 tar-Regolament jitlob li l-Kummissjoni tibgħat rapport lill-Parlament Ewropew, lill-Kunsill u lill-Qorti tal-Awdituri dwar is-sitwazzjoni tal-Fond u l-ġestjoni tiegħu għal kull sena finanzjarja sa mhux aktar tard mill-31 ta' Mejju tas-sena ta' wara. 2. Qagħda Finanzjarja tal-Fond fil-31 ta' Diċembru 2011. Il-qagħda finanzjarja tal-Fond tikkonsisti fis-somma tal-flussi finanzjarji minn mindu twaqqaf il-Fond fl-1994. 2.1. Flussi finanzjarji tal-Fond Il-qagħda tal-Fond qed tkun ippreżentata skont l-Istandards Internazzjonali tar-Rapportar Finanzjarju (IFRS) fl-għeluq tas-sena finanzjarja 2011. Il-Fond kien jammonta għal total ta' EUR 1,756,205,156.06 (ara t-Taqsima 3 tad-Dokument ta’ Ħidma tal-Persunal: Id-dikjarazzjoni tal-qagħda finanzjarja tal-Fond fil-31 ta' Diċembru 2010, kif mogħtija mill-BEI). Dan huwa s-somma tal-flussi minn mindu ġie stabbilit il-Fond: Fond ta’ Garanzija || Ammont sal-31.12.2011 || Ammont sal-31.12.2011 || Bidla pagamenti lill-Fond mill-baġit; || 3,384,734,500.00 || 3,124,564,500.00 || 260,170,000.00 riżultati nett suċċessivi ta' kull sena || 802,354,046.04 || 760,201,245.08 || 42,152,800.96 irkupru ta' pagamenti magħmula mill-Fond għal inadempjenzi fil-ħlas || 576,705,008.19 || 576,705,008.19 || 0.00 kontijiet oħra pagabbli (inklużi tariffi ta’ ġestjoni tal-BEI) || 770,809.98 || 747,058.18 || 23,751.80 tariffi miġbura fuq irkupru tard (fl-2002) || 5,090,662.91 || 5,090,662.91 || 0.00 talbiet għar-riżorsi tal-Fond || (477,860,856.19) || (477,860,856.19) || 0.00 ripagamenti suċċessivi għall-baġit (inkluż ripagament eċċezzjonali għall-baġit minħabba l-adeżjoni ta' Stati Membri ġodda) || (2,501,391,526.79) || (2,501,391,526.79) || 0.00 aġġustament tal-istima tal-portafoll skont il-valwazzjoni tal-IFRS || (34,197,488.08) || (1,845,165.61) || (32,352,322.47) Valur tal-kontabilità tal-Fond || 1,756,205,156.06 || 1,486,210,925.77 || 269,994,230.29 Il-valur tal-kontabilità tal-Fond żdied b’madwar EUR 270 miljun fl-2011. Dan jiġi spjegat kif ġej: Żidiet · Kontribuzzjoni mill-baġit (ammont ta’ proviżjonament) ta’ EUR 260.17 miljuni biex jiġi aġġustat il-Fond għall-ammont fil-mira ta’ 9% · Id-dħul net fuq l-operazzjonijiet finanzjarji li ammontaw għal EUR 42.15 miljuni Tnaqqis · Il-valwazzjoni tal-portafoll naqset b’ (EUR 32.3 miljuni) minħabba l-volatilità tal-prezzijiet fil-kuntest tal-kriżi finanzjarja. · Il-valur tal-Fond naqas ukoll b’ (EUR 0.024 miljuni) minħabba ż-żieda korrispondenti fit-tariffi ta’ ġestjoni pagabbli lill-BEI. 2.2. Tranżazzjonijiet sinifikanti: (1) F’Jannar 2011, il-kontribuzzjoni mill-baġit lill-Fond kienet ikkalkulata b’segwitu tal-Artikolu 3 u tal-Artikolu 5 tar-Regolament: L-Artikolu 3 tar-Regolament[2] jistabbilixxi ammont fil-mira għall-Fond ta’ 9 % tat-total tal-obbligi tal-kapital pendenti li jirriżultaw minn kull operazzjoni, flimkien ma' kwalunkwe imgħax dovut mhux imħallas. Skont l-Artikolu 5 tar-Regolament, l-ammont li għandu jiġi trasferit mill-baġit għall-Fond fis-sena n + 1 huwa kkalkulat fuq il-bażi tad-differenza bejn l-ammont fil-mira u l-valur tal-assi netti tal-Fond fi tmiem is-sena n - 1, ikkalkulat fil-bidu tas-sena n. Biex il-Fond jiġi aġġustat għal 9% tat-total tal-obbligi tal-kapital pendenti, ammont ta’ EUR 260.17 miljuni ddaħħal fil-baġit 2012 għall-kontribuzzjoni fil-Fond. Fil-31.12.2010, l-ammont fil-mira kien EUR 1,745.63 miljuni li jikkorrispondi għal 9% tat-total ta' operazzjonijiet ta' garanzija pendenti (EUR 19,395.86 miljuni). Id-differenza bejn l-ammont fil-mira u l-assi netti tal-Fond EUR 1,485.46 miljuni fil-31.12.2010 kien ugwali għal EUR 260.17 miljuni. Dan l-ammont intalab għall-proviżjonament tal-Fond fl-2012 u ġie approvat mill-Kunsill u l-Parlament Ewropew f’Novembru tal-2011. Sussegwentement ġie rikonoxxut bħala riċevibbli mill-baġit għall-Fond. (2) Fit-28.02.2011 l-ammont ta’ EUR 138.88 miljuni ġie trasferit mill-baġit għall-fond li jikkorrispondi għall-ammont ta’ proviżjonament 2011 (ara d-dettallji fil-paragrafu 3.2.1 proviżjonament tal-Fond). 2.3. Tranżazzjoni sinifikanti wara d-data tar-rapport Fl-20 ta' Frar 2012 ammont ta' EUR 260.17 miljuni ġie trasferit mill-baġit għall-Fond li jikkorrispondi għall-proviżjonament għall-2012. 2.4. Preżentazzjoni tal-kontijiet Billi l-Kummissjoni ddeċidiet li tippreżenta l-kontijiet tagħha skont regoli ġodda għall-kontijiet ibbażati fuq il-prinċipji tal-IPSAS[3]/IFRS, ir-rapporti finanzjarji għall-Fond ta' qabel il-konsolidazzjoni tfasslu wkoll skont dawn il-prinċipji, kif imfisser fl-SWD. 2.4.1. Bażi tal-preparazzjoni Id-dikjarazzjonijiet finanzjarji tal-Fond ġew ippreparati skont ir-regoli tal-kontabilità adottati mill-Uffiċjal tal-Kontabilità tal-Kummissjoni Ewropea, b’mod partikolari “Ir-Regola tal-kontabilità 11 – Assi u obbligazzjonijiet finanzjarji”[4]. 2.4.2. Bidliet fit-tipi ta' politika ta' kontabilità Fid-dikjarazzjonijiet finanzjarji 2011 il-Fond biddel il-politika ta’ kontabilità tiegħu għall-kontribuzzjonijiet. Skont il-politika tal-kontabilità preċedenti applikata sal-31 ta’ Diċembru 2010, il-kontribuzzjonijiet ġew rikonoxxuti jew ma baqgħux rikonoxxuti fil-karta tal-bilanċ tal-Fond fid-data li fiha l-pagamenti mill-Kummissjoni Ewropea jew lilha, waslu jew saru. Skont il-politika l-ġdida ta’ kontabilità li ilha tapplika mill-1 ta’ Jannar 2011, il-kontribuzzjonijiet huma rikonoxxuti jew ma jibqgħux rikonoxxuti fil-karta tal-bilanċ tal-Fond fid-data meta jsiru dovuti jew intitolati skont l-Artikoli 3,4,5, u 6 tar-Regolament. Din il-bidla fil-politika ta' kontabilità għall-kontribuzzjonijiet tipprovdi aktar informazzjoni rilevanti dwar il-karta tal-bilanċ tal-Fond, minħabba li d-deċiżjonijiet ta’ finanzjament tal-Fond ta' Garanzija li saru u ġew ippubblikati huma nefqiet obbligatorji mill-baġit ġenerali tal-Unjoni Ewropea[5]. Il-bidla fil-politika ta’ kontabilità ġiet applikata retrospettivament u l-informazzjoni komparattiva ġiet aġġustata kif xieraq. Il-bidla fil-politika ta’ kontabilità twassal għall-aġġustamenti li ġejjin fil-karta tal-bilanċ: Żieda fl-assi kurrenti – kontribuzzjonijiet riċevibbli b’EUR 260,170,000 (Figuri komparattivi 2010: żieda fl-assi kurrenti – kontribuzzjonijiet riċevibbli b’EUR 138,880,000) Żieda fil-kontribuzzjonijiet allokati iżda li għadhom ma tħallsux sa EUR 260,170,000 (figuri komparattivi 2010: żieda b’EUR 138,880,000). 2.4.3. Impatt tal-bidliet fil-politika ta’ kontabilità Il-bidliet ma għandhom l-ebda impatt fuq il-kont tar-riżultat ekonomiku jew fuq il-kalkolu ta’ proviżjonament. 2.4.4. Rapport finanzjarju għall-Fond ta' qabel il-konsolidazzjoni fil-31 ta' Diċembru 2011 Hemm ippreparat rapport finanzjarju għall-Fond ta' qabel il-konsolidazzjoni sabiex jiġu inklużi l-operazzjonijiet tal-kontijiet li mhumiex inklużi fir-rapport finanzjarju tal-Fond ippreparat mill-BEI (ara d-Dokument ta' Ħidma tal-Persunal). Il-ħtieġa li operazzjonijiet bħal dawn ikunu inklużi hija riżultat tal-inadempjenzi suċċessivi li seħħew kemm ilu jeżisti l-Fond. F'każ li benefiċjarju ta’ operazzjoni ta’ self garantita mill-inadempjenzi tal-Fond, il-karta tal-bilanċ ta' qabel il-konsolidazzjoni għandha tinkludi kwalunkwe arretrati dovuti flimkien mal-imgħax akkumulat fuq pagamenti li jsiru tard u dovuti kontabilistiċi[6] sakemm isiru r-ripagamenti sħaħ tal-ammonti dovuti lill-Fond. Għaldaqstant, ser jkun hemm sett sħiħ ta' rapporti finanzjarji għall-Fond fl-aħħar ta' din is-sena li għandhom jiġu kkonsolidati fil-karta tal-bilanċ ikkonsolidata tal-UE. Fil-31.12.2011, ma rriżultat l-ebda inadempjenza. Għaldaqstant, l-ammont totali indikat fil-karta tal-bilanċ ta' qabel il-konsolidazzjoni huwa dak ta' EUR 1,756,205,156.06. Il-bidliet ewlenin fil-preżentazzjoni tal-kontijiet huma mfissra fin-noti u jirrikonċiljaw iċ-ċifri mar-rapport finanzjarju tal-BEI ippreżentat fl-SWD. 2.4.5. Fond ta’ Garanzija: Karta tal-bilanċ ta’ qabel il-konsolidazzjoni Il-karta tal-bilanċ ta' qabel il-konsolidazzjoni hija l-preparazzjoni tal-karta tal-bilanċ għall-konsolidazzjoni tagħha fid-dikjarazzjonijiet finanzjarji konsolidati tal-UE. Il-bidliet ewlenin huma spjegati fin-noti tal-karta tal-bilanċ. Karta tal-bilanċ: Assi f’EUR || 2011 || 2010 ASSI KURRENTI || || Investimenti għal żmien qasir || 1,194,552,654.14 || 1,153,319,651.66 Portafoll AFS – kost || 1,206,885,759.50 || 1,134,968,726.10 Portafoll AFS – differenza attwarja || 913,066.98 || (1,355,359.96) Portafolll AFS – aġġustament għall-valur ġust || (34,189,857.13) || (1,888,129.14) Portafoll AFS – dovuti || 20,943,684.79 || 21,594,414.66 Ammonti riċevibbli fuq perjodu ta' żmien qasir || 260,170,000.00 || 138,880,000.00 Oħrajn || 260,170,000.00 || 138,880,000.00 Kontanti likwidi u ekwivalenti || 301,482,501.92 || 194,011,274.11 Kontijiet kurrenti || 1,340,446.23 || 1,426,322.04 Depożiti fuq perjodu ta' żmien qasir - nominali || 299,600,000.00 || 123,637,000.00 Imgħaxijiet akkumulati fuq depożiti għal perjodi ta' żmien qasir || 542,055.69 || 155,055.48 Ekwivalenti kontanti oħra - kost || || 68,708,475.06 Imgħaxijiet akkumulati fuq ekwivalenti kontanti oħra || || 84,421.53 || || Assi Kurrenti Totali || 1,756,205,156.06 || 1,486,210,925.77 || || TOTAL || 1,756,205,156.06 || 1,486,210,925.77 Karta tal-bilanċ: Obbligazzjonijiet f’EUR || 2011 || 2010 || || A. EKWITÀ || || Kapital (Fond ta' Garanzija) || 987,277,788.12 || 623,172,973.21 Kontribuzzjonijiet imħallsa f’ || 727,107,788.12 || 484,292,973.21 Kontribuzzjonijiet allokati f’ || 260,170,000.00 || 138,880,000.00 Riżervi || (34,197,488.08) || (1,845,165.61) Applikazzjoni għall-ewwel darba – Riżerva għall-valur ġust || (7,630.95) || 42,963.53 Bidla fil-valur ġust tal-assi tal-AFS || (34,189,857.13) || (1,888,129.14) Bilanċ favorevoli/ defiċit akkumulat || 760,201,245.08 || 821,618,687.47 Riżultati riportati || 760,201,245.08 || 821,618,687.47 Riżultat ekonomiku tas-sena || 42,152,800.96 || 42,517,372.53 Total tal-Ekwità || 1,755,434,096.22 || 1,485,463,867.60 || || OBBLIGAZZJONIJIET KURRENTI || || Kontijiet Pagabbli || 770,809.98 || 747,058.17 Oħrajn || 770,809.98 || 747,058.17 Obbligazzjonijiet Kurrenti Totali || 770,809.98 || 747,058.17 || || TOTAL || 1,756,205,156.06 || 1,486,210,925.77 Noti tal-karta tal-bilanċ: · ‘Riċevibbli fuq terminu qasir/oħrajn’ tinkludi l-ammont ta’ proviżjonament dovut għall-2012 li jrid jitħallas mill-baġit tal-UE lill-Fond kmieni fl-2012. Jista’ jinkludi wkoll l-ammont ta’ talbiet mill-Fond li jistgħu jaslu minn żmien għal żmien inkluż il-kapital, l-interessi u l-penali dovuti lill-baġit tal-Unjoni Ewropea wara l-ħruġ tal-garanzija tal-Fond. · Id-differenza fil-‘bilanċ favorevoli akkumulat’ fl-ekwità meta mqabbel mal-qagħda finanzjarja tal-Fond ippreżentata fl-SWD hija spjegata permezz ta’ pagamenti lura suċċessivi ta' sejħiet u penali għall-Fond. · ‘Kontijiet pagabbli/oħrajn’ fl-2011 jinkludu l-kummissjoni tal-ġestjoni tal-BEI, it-tariffi tal-awditjar u l-akkumulazzjoni tat-tariffi tal-irkupru dovuti lill-BEI wara l-pagamenti tal-penali dovuti lill-Fond. · Fl-2011 u l-2010, il-Kummissjoni ma rreġistrat l-ebda indeboliment fir-rigward tal-investimenti tal-bonds fil-portafoll tal-Fond. L-ebda indeboliment ma ġie rrekordjat fl-investimenti tagħha ta’ bonds sovrani Griegi u bonds sovrani garantiti. · L-esponiment tal-Fond kontra r-riskju sovran tal-UE għal kull pajjiż jinsab fl-SWD. 2.4.6. Fond ta’ Garanzija: Kont tar-riżultat ekonomiku ta' qabel il-konsolidazzjoni Hekk kif isir għall-karta tal-bilanċ, il-kont tar-riżultat ekonomiku ta' qabel il-konsolidazzjoni jiġi ppreparat biex ikun inkluż fir-rapporti finanzjarji kkonsolidati tal-UE. L-arranġamenti prinċipali huma spjegati fin-nota dwar il-kont tar-riżultat ekonomiku ta' qabel il-konsolidazzjoni. Kont tar-riżultat ekonomiku konsolidat f’EUR || 2011 || 2010 || || Dħul minn operazzjonijiet finanzjarji || 44,976,268.71 || 43,367,717.93 Dħul mill-imgħax || || Dħul mill-imgħax fuq flus kontanti u ekwivalenti ta’ flus kontanti || 4,118,369.38 || 1,359,361.52 Dħul mill-imgħax fuq assi tal-AFS || 40,771,673.71 || 40,351,233.09 Dħul ieħor minn imgħax || 86,225.62 || 80,574.54 Qligħ li sar minn bejgħ ta' assi tal-AFS || || 1,576,548.78 Spejjeż ta' operazzjonijiet finanzjarji || (2,823,717.61) || (850,345.40) Telf li sar mill-bejgħ ta' assi tal-AFS || (1,940,019.61) || Imposti finanzjarji oħra || (883,448.14) || (850,345.40) Li minnhom: Tariffi tal-ġestjoni || (739,809.98) || (715,037.50) Bilanċ favorevoli minn attivitajiet mhux operattivi || 42,152,800.96 || 42,517,372.53 || || Riżultat ekonomiku tas-sena || 42,152,800.96 || 42,517,372.53 Nota tal-kont tar-riżultat ekonomiku ta' qabel il-konsolidazzjoni: ‘Imposti finanzjarji oħra’ jinkludu l-kummissjoni tal-ġestjoni tal-BEI, it-tariffi tal-awditjar u l-akkumulazzjoni tat-tariffi tal-irkupru dovuti lill-BEI wara l-pagament tat-tariffi tal-penali pendenti dovuti lill-Fond. 3. Pagamenti lill-fond jew minnu Din it-taqsima tispjega l-flussi finanzjarji lejn il-Fond jew 'il barra minnu. 3.1. Bażi legali għall-pagamenti lill-Fond mill-baġit ġenerali Ir-Regolament ġie emendat fl-2007[7] biex jiġi żgurat użu aktar effiċjenti tar-riżorsi baġitarji permezz tal-proviżjonament tal-Fond fuq il-bażi tal-ammonti osservati ta' self garantit pendenti. L-ammont fil-mira huwa dak ta' 9 % tas-selfiet u s-selfiet garantiti pendenti, inklużi t-tipi kollha ta’ operazzjonijiet koperti (selfiet tal-BEI, l-MFA u l-Euratom) ’il barra mill-UE. Id-differenza bejn l-ammont fil-mira u l-valur tal-assi netti tal-Fond se tirriżulta fi proviżjonament mill-intestatura tal-baġit 01040114 ‘Il-Proviżjonament tal-Fond ta’ Garanzija’ lill-Fond jew permezz ta’ pagament mill-Fond lill-baġit fil-każ ta’ bilanċ favorevoli. L-ammont disponibbli biex ikun iffinanzjat il-Fond huwa pprovdut mill-intestatura tal-baġit 01040114 ‘Il-Proviżjonament tal-Fond ta' Garanzija’ taħt l-Intestatura 4 (Relazzjonijiet Esterni). 3.2. Pagamenti lill-baġit ġenerali jew minnu matul is-sena finanzjarja 3.2.1. Proviżjonament tal-Fond Abbażi tal-operazzjonijiet garantiti pendenti ta' EUR 16,360.73 miljun mill-31.12.2009, ammont ta' EUR 138.88 miljun, iddaħħal fl-intestatura tal-baġit 01040114 ‘Il-Proviżjonament tal-Fond ta' Garanzija’ fid-dikjarazzjoni tal-ispiża fil-baġit ġenerali tal-Unjoni Ewropea għall-2011. Dan l-ammont tħallas fi tranżazzjoni waħda mill-baġit lill-Fond fit-28 ta’ Frar 2011. 3.2.2. Imgħax mill-investiment tal-assi likwidi tal-Fond 3.2.2.1. Politika ta’ investiment L-assi likwidi tal-Fond huma investiti skont il-prinċipji ta' ġestjoni mniżżla fl-Anness tal-Ftehim, kif emendat bil-Ftehim Supplimentari Nru 1 tas-17/23 ta' Settembru 1996, il-Ftehim Supplimentari Nru 2 tas-26 ta' April/8 ta' Mejju 2002, u l-Ftehim Supplimentari Nru 3 tal-25 ta' Frar 2008 u l-Ftehim Supplimentari Nru 4 tad-9 ta' Novembru 2010. Għaldaqstant, 20 % tal-Fond għandu jiġi investit f'investimenti fuq perjodu qasir (sa sena). Dawn l-investimenti jinkludu titoli mingħajr rati fissi, irrispettivament mid-dati tal-maturità tagħhom, u titoli b'rati fissi b'massimu ta' sena għad-data tal-maturità, irrispettivament mill-perjodu ta' maturità inizjali tagħhom. Dan minħabba li jista' jsir rimborż tat-titoli b'rati fissi bir-rata ta' 100 % tal-valur nominali tagħhom fl-aħħar ta' ħajjithom, filwaqt li t-titoli mingħajr rati fissi jistgħu jinbiegħu fi kwanunkwe ħin għal prezz li joqrob 100 %, irrispettivament minn kemm ikun baqa' żmien għall-maturità. Biex jinżamm bilanċ bejn l-istrumenti varji li jipprovdu l-likwidità meħtieġa, jinżamm minimu ta' EUR 100 fi strumenti tas-suq tal-flus, partikolarment f'depożiti bankarji. Il-lista tal-banek awtorizzati li jirċievu d-depożiti hija miftiehma mill-Kummissjoni u mill-BEI. Il-lista ġiet riveduta regolarment fid-dawl tal-bidliet tal-klassifika tal-banek. Il-banek kollha għandhom klassifikazzjoni ta’ Moody ta' mill-inqas P1 għal investimenti fuq perjodu qasir, jew klassifikazzjoni ekwivalenti għal dik ta' Standard & Poor jew Fitch. L-investimenti li jsiru magħhom huma rregolati minn regoli li jiżguraw dħul kompetittiv u li jevitaw kwalunkwe konċentrazzjoni ta' riskju. 3.2.2.2. Prestazzjoni F’ambjent ekonomiku sfavorevoli, il-Fond iġġenera redditu assolut ta' +0.7157%. Is-swieq finanzjarji fl-2011 kienu influwenzati l-aktar mill-kriżi kontinwa tad-dejn sovran fl-Ewropa. Il-kundizzjonijiet tas-suq finanzjarju iddeterjoraw f’daqqa matul is-sajf fl-isfond ta’ tħassib dwar id-dejn sovran fiż-żona ewro minkejja d-diskussjonijet dwar l-estensjoni tal-faċilità ta’ salvataġġ tal-UE, it-twaqqif ta’ mekkaniżmu permanenti għall-kriżi li jibda mill-2013 (sussegwentement tmexxa 'l quddiem min-nofs l-2012) u sforzi intensivi biex jissolvew il-problemi finanzjarji tal-Greċja. Primjums ta’ riskju u rati ta’ interess fuq bonds tal-gvern fl-2011 żdiedu b’mod partikulari għal pajjiżi fil-periferija taż-żona tal-euro. Konsegwentement, il-prestazzjoni tal-Fond kienet volatili ħafna matul is-sena u ġiet affettwata b’mod qawwi mill-inċertezza u l-volatilità li qed jaffettwaw is-swieq finanzjarji. Il-portafoll ma laħaqx il-valur referenzjarju tiegħu[8] b’(138.85) punti bażiċi (ara t-taqsima 2.4. ‘Prestazzjoni' tal-SWD għal dettalji) l-aktar minħabba t-tnaqqis fil-valur tas-suq tal-bonds Griegi fil-portafoll[9]. 3.2.2.3. Dħul mill-operazzjonijiet finanzjarji Fl-2011, id-dħul fuq l-imgħax minn flus kontanti u ekwivalenti fuq il-kontijiet kurrenti tal-Fond u fuq it-titoli ammonta għal EUR 44,976,268.71, imqassam kif ġej: Deskrizzjoni: || 2011 || 2010 Dħul mill-imgħax fuq kontanti likwidi u ekwivalenti || 4,118,369.38 || 1,359,361.52 imgħaxijiet fuq depożiti għal perjodu ta’ żmien qasir || 3,797,877.59 || 1,253,213.48 bidla fl-imgħax akkumulat fuq depożiti għal żmien qasir || 302,578.68 || 91,363.69 imgħax fuq kontijiet bankarji kurrenti || 17,913.11 || 14,784.35 Dħul mill-imgħax fuq assi tal-AFS || 40,771,673.71 || 40,351,233.09 Imgħax mill-Portafoll Disponibbli Għall-Bejgħ || 41,853,323.85 || 39,633,686.93 bidla fl-imgħax akkumulat - Portafoll Disponibbli Għall-Bejgħ || (650,729.87) || 1,396,474.35 skont tal-primjum || (430,920.27) || (678,928.19) Dħul minn attivitajiet ta’ self ta’ titoli || 86,225.62 || 80,574.54 Qligħ mill-bejgħ ta’ assi finanzjarji || - || 1,576,548.78 Imgħax minn investiment finanzjarju tal-assi likwidi tal-Fond || 44,976,268.71 || 43,367,717.93 L-imgħax li jidħol, jiġi inklż fir-riżultati tas-sena finanzjarja. 3.2.2.4. Spejjeż tal-operazzjonijiet finanzjarji L-ispejjeż tal-operazzjonijiet finanzjarji jammontaw għal(EUR 2,823,717.61) li minnhom (EUR 1,940,019.61) għandhom x’jaqsmu ma’ telf realizzat fuq bejgħ ta’ assi disponibbli għall-bejgħ. Il-bqija jinkludu t-tariffi ta' ġestjoni tal-BEI għal (EUR 739,809.98), bidliet finanzjarji oħra għal (EUR 111,527.16) u t-tariffi esterni tal-awditjar għal (EUR 32,111.00). 4. L-OBBLIGAZZJONIJIET TAL-FOND L-obbligazzjonijiet tal-Fond jikkorrispondu għall-impenji finanzjarji kollha dovuti mill-Fond. 4.1. Pagamenti inadempjenti Fl-2011, ma saret l-ebda talba lill-Fond relatata ma’ pagamenti inadempjenti . · Talbiet potenzjali lill-Fond ta’ Garanzija wara l-pagamenti inadempjenti Fl-isfond tas-sitwazzjoni li qed tiddeterjora fis-Sirja li tirriżulta minn ksur serju tad-drittijiet tal-bniedem u l-libertajiet fundamentali, il-Kunsill għall-Affarijiet Barranin tat-23 ta’ Mejju 2011, iddeċieda li jwaqqaf il-preparazzjonijiet kollha fir-rigward tal-programmi ta' kooperazzjoni bilaterali ġodda u li jwaqqaf il-programmi bilaterali li għadhom għaddejjin mal-awtoritajiet Sirjani skont l-Istrument Ewropew ta' Viċinat u Sħubija (ENPI) u l-istrumenti tal-MEDA. Barra minn hekk, il-Kunsill stieden lill-BEI biex ma japprovax operazzjonijiet ġodda ta’ finanzjament fis-Sirja. Il-Parlament Ewropew fir-Riżoluzzjoni tiegħu tas-7 ta’ Lulju 2011 laqa’ b’sodisfazzjon l-konklużjonijiet tal-Kunsill biex jimponi miżuri ristrettivi fuq is-Sirja kif ukoll it-twaqqif tal-operazzjonijiet il-ġodda tal-BEI fil-pajjiż. F’dan il-kuntest, fl-14 ta’ Novembru 2011, il-Kunsill iddeċieda li jipprojbixxi żborzi mill-BEI b’konnessjoni ma’ ftehimiet eżistenti ta’ selfiet bejn is-Sirja u l-BEI kif ukoll li jissospendi kuntratti ta' għajnuna teknika tal-BEI għal proġetti sovrani fis-Sirja. Din id-Deċiżjoni minn dakinhar ġiet ikkonsolidata fid-Deċiżjoni tal-Kunsill 2011/782/CFSP tal-1 ta’ Diċembru 2011 u r-Regolament tal-Kunsill (UE) Nru. 36/2012 tat-18 ta’ Jannar 2012. · Avveniment wara d-data tar-rapport Fid-29 ta’ Frar 2012, il-Kummissjoni kienet infurmata li total ta’ madwar EUR 15.4 miljuni f’pagamenti lura ta’ selfiet mogħtija lir-Repubblika Għarbija tas-Sirja dovut f’Novembru u Diċembru 2011 kien għadu ma tħallasx. Il-Fond għalhekk jista’ jistenna li jirċievi talbiet biex ikopri l-pagamenti lura ta' dawn is-selfiet matul l-ewwel semestru tal-2012 jekk il-Bank ma jirċevix l-ammonti dovuti mir-Repubblika Għarbija tas-Sirja. 4.2. Rimunerazzjoni tal-BEI It-tieni Ftehim Supplementari għall-Ftehim iffirmat fis-26 ta' April u fit-8 ta' Mejju 2002 jistipula li r-rimunerazzjoni tal-Bank għandha tiġi kkalkulata bl-applikazzjoni ta’ rati ta' tariffi annwali digressivi għal kull segment tal-assi tal-Fond. Din ir-rimunerazzjoni hija kkalkulata fuq il-bażi tal-medja annwali tal-assi tal-Fond. Ir-rimunerazzjoni tal-Bank għall-2011 ġiet stabbilita għal EUR 739,809.98 u ddaħħlet fil-kont tar-riżultat ekonomiku u bħala dovuti (obbligazzjonijiet) fil-karta tal-bilanċ. [1] ĠU L 145, 10.6.2009, p. 10 (‘ir-Regolament’). [2] Ir-Regolament jistipula li l-operazzjonijiet li jikkonċernaw il-pajjiżi kandidati għall-adeżjoni koperti mill-Fond jibqgħu koperti mill-garanzija tal-UE wara d-data tal-adeżjoni. Madankollu, minn dik id-data ma jibqgħux azzjonijiet esterni tal-UE u jkunu koperti direttament mill-baġit ġenerali tal-Unjoni Ewropea u mhux aktar mill-Fond. [3] IPSAS, Standards Internazzjonali tal-Kontabilità għas-Settur Pubbliku. [4] Din hija bbażata fuq l-istandards riveduti IAS 32 u 39 kif maħruġa mill-IASB fit-18 ta’ Diċembru 2003 u konsegwentement, ma tintegrax id-dispożizzjonijiet imfassla kif stabbiliti fil-verżjoni tal-IAS 39 approvata mill-Kummissjoni Ewropea fid-19 ta’ Novembru 2004. [5] Ftehim interistituzzjonali (2006/C 139/01) bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja soda ĠU L C139, 14.06.2006, p.1. [6] Dovuti kontabilistiċi oħra jinkludu differenza fir-rata tal-kambju, jekk ikun hemm, u li għandha titħallas f'obbligazzjonijiet oħra (l-aktar it-tariffi ta' irkupru dovuti lill-BEI). [7] Regolament tal-Kunsill (KE, Euratom) Nru 89/2007 tat-30 ta’ Jannar 2007 li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterni, ĠU L 22, 31.1.2007, p. 1. [8] Minħabba krediti insuffiċjenti, il-bonds Griegi u Portugiżi mhumiex irrappreżentati fil-punt ta’ riferiment. [9] Minħabba krediti insuffiċjenti, il-bonds Griegi u Portugiżi mhumiex irrappreżentati fil-punt ta’ riferiment.